stanford-oval/wikipedia huggingface dataset:
Pohjoisenpullokuonovalas

| Pohjoisenpullokuonovalas |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Alalahko::  Hammasvalaat Odontoceti
Heimo::  Nokkavalaat Hyperoodontidae
Suku::  Hyperoodon
Laji::  H. ampullatus
Kaksiosainen nimi
 Hyperoodon ampullatus  (Foster, 1770) 

Katso myös
   Pohjoisenpullokuonovalas Wikispeciesissä   Pohjoisenpullokuonovalas Commonsissa 
Infobox OKNimi-testi OKIUCN-testi OK: 
Pohjoisenpullokuonovalas (Hyperoodon ampullatus) on Hyperoodon-sukuun kuuluva nokkavalaslaji.
Esiintyminen

Pohjoisenpullokuonovalasta esiintyy Pohjois-Atlantilla. Valaan esiintymisalue rajautuu lännessä Uuden-Englannin rannikkoon, Baffininsaareen ja eteläiseen Grönlantiin sekä idässä Gibraltarinsalmeen ja Huippuvuoriin. Valaista on tosin havaintoja myös Väli- ja Pohjanmereltä.
Kanta

Pohjoisenpullokuonovalaiden maailmanlaajuista kantaa ei ole tarkasti arvioitu, mutta kannan koko on ainakin 20 000, joten laji ei ole kriittisesti uhanalainen. Kansainvälinen luonnonsuojeluliitto listasi lajin vuonna 2021 silmälläpidettäväksi. Noin 65 000 valaan on arvioitu kuolleen 1850-luvulta 1970-luvulle jatkuneessa valaanpyynnissä. Pyyntiä edeltäneen kannan on arvioitu olleen noin 90 000 yksilöä, josta oli jäljellä vuonna 1914 noin 30 000 yksilöä. Valaanpyynnin loppumisen jälkeen lajin kanta on toipunut, mutta arviot kannan suuruudesta vaihtelevat huomattavati. Vuonna 1995 julkaistuntutkimuksen mukaan kannan arvio oli 35 000 yksilöstä 110 000:nteen.
Postivaunu (täsmennyssivu)

Postivaunu tai postivaunut voi tarkoittaa ainakin seuraavia:
postivaunu, postin kuljettamiseen tarkoitettu junavaunu
postivaunut, entisaikana matkustajia ja postia kuljettaneet hevosvaunut
Postivaunut, Lucky Luke -sarjakuva-albumi
”postivaunu”, suomalaisten sota-aikana käyttämä lempinimi neuvostoliittolaisesta T-28-panssarivaunusta
postivaunu, konttorien sisäisessä postinjakelussa käytettävä ihmisen työntämä pieni vaunu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Postivaunu”, voi hakea sivunnimihaulla, laajalla sivunnimihaulla tai tekstihaulla.
Nokisiipilokki

| Nokisiipilokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Larus
Laji::  atricilla
Kaksiosainen nimi
 Larus atricilla  Linnaeus, 1758 

Katso myös
   Nokisiipilokki Wikispeciesissä   Nokisiipilokki Commonsissa 
Infobox OKNimi-testi OK: 
Nokisiipilokki (Larus atricilla, joissain lähteissä Leucophaeus atricilla) on pohjoisamerikkalainen rantalintu.
Koko ja ulkonäkö

Linnun pituus on 36–41 cm, siipien kärkiväli 98–110 cm ja paino keskimäärin 275 g. Muistuttaa preerianaurulokkia, mutta on sitä hieman isompi ja raajojen mittasuhteet ovat hiukan erilaiset. Juhlapukuisen linnun pää on musta, nokka on pitkä ja sen tyviosa on punainen ja kärki musta, koivet ovat keltaiset (preerianaurulokilla punaiset) ja siivenkärjet ovat kokonaan mustat. Nuoren linnun voi sekoittaa tummaan nuoreen selkälokkiin, joka on kuitenkin selvästi suurempi.
Äänekäs, mistä englanninkielinen nimi Laughing Gull, naurava lokki.
Esiintyminen

Pesii Yhdysvaltain itä- ja kaakkoisrannikolla sekä Länsi-Intian saaristossa. Maailman populaation koko on 810 000–840 000 yksilöä.* Talvehtii Floridassa, Keski-Amerikassa ja Etelä-Amerikan pohjoisrannikoilla. Tavattu Suomessa kerran: 1.5.–22.7.1997 Västanfjärdissä ja Dragsfjärdissä.**
Elinympäristö

Pesii yhdyskunnittain mm. ruoppausmassojen läjitysalueilla, suola-altailla ja merenlahtien rannoilla. Pesii usein sekayhdyskunnissa muiden lokkien tai tiirojen kanssa. Viihtyy rannikoiden ihmisasutuksen liepeillä kaatopaikoilla ja altailla. Tavataan harvemmin kaukana avomerellä. Munien kerääminen ja koristeellisten höyhenten takia metsästäminen vähensi lajin yksilömäärän hälyttävästi 19. vuosisadalla, mutta suojelun ansiosta yksilömäärät ovat kasvaneet. Höyheniä ja sulkia käytettiin ensi sijassa hattujen koristeluun.
Lisääntyminen

Pesä on maassa. Munia on tavallisesti 3. Molemmat puolisot hautovat. Haudonta-aika on 3 viikkoa. Poikaset ovat lentokykyisiä 5–viikkoisina. Pari pesii vain kerran vuodessa.
Ravinto

Kaikkiruokainen. Syö niin kalaa ja muita meren antimia kuin ihmisen tarjoamaa kaatopaikoilla, satamissa jne. Ryöstää usein ruokaa pelikaaneilta ja tiiroilta.
Aiheesta muualla

Nokisiipilokki Lintukuva-verkkopalvelussa
Ääntä ja videota (Arkistoitu – Internet Archive) Macaulay library
Putnamin piirikunta

Putnamin piirikunta (engl. Putnam County) on yhdeksän yhdysvaltalaisen piirikunnan nimi:
Putnamin piirikunta, Florida
Putnamin piirikunta, Georgia
Putnamin piirikunta, Illinois
Putnamin piirikunta, Indiana
Putnamin piirikunta, Länsi-Virginia
Putnamin piirikunta, Missouri
Putnamin piirikunta, New York
Putnamin piirikunta, Ohio
Putnamin piirikunta, Tennessee
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Putnamin piirikunta”, voi hakea sivunnimihaulla, laajalla sivunnimihaulla tai tekstihaulla.
Putoamakello

Panssarilaiva Ilmarisen putoamakello ja sen hoitaja aluksen tulenjohtokeskuksessa
Putoamakello oli raskaissa tykistöllä varustetuissa aluksisa käytetty tulenjohtolaite, joka oli sijoitettu tulenjohtokeskukseen. Päätykistöä käytettäessä siihen syötettiin tiedot tulevasta ammunnasta. Tykin lauetessa kello käynnistyi ja alkoi soida kolme sekuntia ennen laskettua ammuksen lentoajan päättymistä. Soitto päättyi kranaattien oletettuna iskuhetkenä, mikä mahdollisti omien ammusten iskemien erottamisen muiden ampumista kranaateista.
Puerta de Alcalá

Puerta de Alcalá
Puerta de Alcalá
Puerta de Alcalá (suomeksi Alcalán portti) on riemukaari Espanjan pääkaupungissa Madridissa. Se sijaitsee Plaza de la Independencialla (Itsenäisyyden aukio) lähellä kaupungin keskustaa ja Buen Retiron puistoa. Nimensä portti on saanut vanhasta kulkuväylästä läheiseen Alcalá de Henaresin kaupunkiin. Tuo väylä, Calle de Alcalá, on nykyään yksi Madridin vilkkaimpia katuja ja kaupungin liike-elämän keskus. Aukiolta haarautuu myös kaksi muuta suurta katua, Calle de Serrano pohjoiseen ja Calle de Alfonso XII etelään.
Puerta de Alcalá rakennettiin kuningas Kaarle III:n käskystä portiksi kaupungin vanhalle muurille, joka tuohon aikaan oli vielä pystyssä. Se korvasi aiemman kahdesta erillisestä vartiotornista koostuneen portin, joka oli rapistunut erittäin huonokuntoiseksi. Rakennustyöt alkoivat vuonna 1778 italialaisen arkkitehdin Francesco Sabatinin johdolla. Muuri purettiin vuonna 1869 ja samalla Plaza de la Independencia sai nykymuotonsa.
Graniitista ja kalkkikivestä valmistettu rakennelma koostuu viidestä holvista, joista kolme keskimmäistä on kaaren muotoisia ja kaksi laitimmaista tasapäisiä. Jokaisessa holvissa oli teräsristikko, jotka laskettiin iltaisin. Keskimmäisen holvin yläpuolella on kivilaatta, jossa latinankieliset sanat: Rege Carolo III. Anno MDCCLXXVIII. (Kuningas Kaarle III. Vuosi 1778.) Aivan monumentin huipulla on kuningasperheen vaakunaa kuvaava veistos.
Aiheesta muualla

multimadrid.com – Puerta de Alcalá (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Nokia 5.1 Plus

| Nokia 5> 1 Plus |
| --- | --- |

Valmistaja:  HMD Global
Julkaistu:  31. elokuuta 2018
Mitat:  149,51 × 71,98 × 8,096 mm
Paino:  160 g
Näyttö:  5,8" HD+ IPS LCD
Näytön kuvatarkkuus:  720 × 1 520
Suoritin:  MediaTek Helio P60 MT6771 kahdeksanydin, 1,8 GHz, ARM Cortex-A73 ja ARM Cortex-A53, 64-bittinen, 12 nm
Grafiikkapiiri:  Mali-G72 MP3
Muisti:  32 Gt
Keskusmuisti:  3 Gt
Takakamera:  13 megapikseliä + 5 megapikseliä
Etukamera:  8 megapikseliä
Käyttöjärjestelmä:  Android 8.1 (Oreo), päivitettävissä Android 9.0 (Pie) -versioon
Akku:  3 060 mAh
Muistikorttipaikka:  tukee enintään 400 Gt:n microSD-kortteja
Infobox OKNimi-testi OK: 
Nokia 5.1 Plus on HMD Globalin 31. elokuuta 2018 julkaisema älypuhelin, jossa on esiasennettuna Android 8.1 (Oreo).
Tekniset tiedot > Muotoilu

Nokia 5.1 Plus -älypuhelimessa on 5,8-tuumainen näyttö HD+ -resoluutiolla.
Tekniset tiedot > Fyysiset osat

Laitteesta löytyy 1,8 gigahertsin kahdeksanydinprosessori. Laitteessa on 3 gigatavua keskusmuistia ja 32 gigatavua sisäistä muistia. Puhelimen muisti on laajennettavissa enintään 400 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on kaksi takakameraa, pääkameran tarkkuus on 13 megapikseliä ja toinen kamera on 5 megapikseliä. Etukamera on puolestaan 8 megapikseliä.
Videokuvaus voidaan tehdä 1080p (Full HD) -resoluutiolla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 8.1 (Oreo).
Punakoiranköynnös

| Punakoiranköynnös |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Kurkkukasvit Cucurbitaceae
Suku::  Koiranköynnökset Bryonia
Laji::  dioica
Kaksiosainen nimi
 Bryonia dioica  Jacq. 
Katso myös
   Punakoiranköynnös Wikispeciesissä   Punakoiranköynnös Commonsissa 
Infobox OKNimi-testi OK: 
Punakoiranköynnöksen marjoja ja siemeniä
Punakoiranköynnös (Bryonia dioica) on monivuotinen koiranköynnöslaji, jota käytetään koristekasvina. Sitä esiintyy Etelä-Euroopassa ja Pohjois-Afrikassa, mutta viljelyn myötä se on levinnyt myös Euroopan länsi- ja keskiosiin. Punakoiranköynnöksen varsi kasvaa enintään neljä metriä pitkäksi. Laji on kaksikotinen. Hedekukinnoissa on keskimäärin emikukintoja enemmän kukkia. Kukat ovat viisilukuisia, teriöt vaaleita. Hedelmät ovat marjoja, jotka kypsyessä vaihtavat väriä tummanvihreistä punaiseksi.
Aiheesta muualla

Suomen Lajitietokeskus: Punakoiranköynnös – Bryonia dioica
Pueraria mirifica

| Pueraria mirifica> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Kudzut Pueraria
Laji::  mirifica
Kaksiosainen nimi
 Pueraria mirifica  Airy Shaw & Suvat.  
Synonyymit
 Pueraria candollei var. mirifica 
Infobox OKNimi-testi OK: 
Pueraria mirifica on Aasiassa kasvava kudzujen eli kudzupapujen sukuun kuuluva hernekasvi, jonka juuria on käytetty rohdoksena.
Pueraria mirifica on isokokoinen köynnöskasvi. Sillä on kolmilehdykkäiset, kiiltävät lehdet, violetit kukat, karvaiset palkohedelmät ja myhkyräiset, päältä ruskeat, sisältä valkoiset juuret. Se kasvaa Thaimaan sademetsissä.
Kasvin valkoisista juurista kuivattua jauhetta on käytetty perinteisesti osana Thaimaan kansanlääkintää nuorentavana ravintolisänä sekä miehille että naisille
Pueraria mirifica -lajia on tieteellisesti tutkittu erityisesti Thaimaassa, jossa sen on osoitettu vähentävän vaihdevuosivaivoja, kuten kuumia aaltoja, unihäiriöitä, kuivaa ihoa, korkeaa veren kolesterolia, amenorreaa sekä emättimen kuivuusoireita. Lajin on myös todettu estävän osteoporoosia hormonikorvaushoidon tapaan.
Kasvia sisältäviä ravintolisiä on vedetty Suomessa ja eräissä muissa Euroopan maissa pois markkinoilta, koska niiden ominaisuuksia ei tunneta riittävän hyvin.
Aiheesta muualla

Valokuvia (Arkistoitu – Internet Archive)
Puntala-rock

Puntala-rock on vuosittain Lempäälässä järjestettävä punk-festivaali. Se on punk-kulttuurin kannalta merkittävä, sillä muita vastaavia punkiin keskittyneitä rock-festivaaleja ei Suomessa järjestetä. Pääjärjestäjänä on Lempäälän karuselli ry (LeKa).
Puntala-rockin historia alkaa jo 1980-luvulta. 1990-luku oli hiljaiseloa, mutta vuonna 2000 tapahtuma palasi takaisin kalentereihin. Festivaali ajoittuu heinäkuun viimeiselle viikonlopulle. Festivaalialueena toimii Puntalan leirialue, joka sijaitsee noin 15 km Lempäälän keskustasta Pirkkalan suuntaan. Puntala-rock peruutettiin koronavuosina 2020 ja 2021.
Puntala-rockissa ei ole ikärajaa.
Aiheesta muualla

Puntala-rockin verkkosivut.
Puerto Baquerizo Moreno

| Puerto Baquerizo Moreno |
| --- | --- |

 Koordinaatit: 0°54′09″S, 89°36′33″W 
Valtio:  Ecuador
Maakunta:  Galápagossaaret
Kantoni:  San Cristóbal
Pinta-ala:  
 – Kokonaispinta-ala:  7,38 km²
Väkiluku (2015):  6 560
 – Väestötiheys:  889 as./km²
Aikavyöhyke:  UTC-6
Infobox OKVirheellinen NIMI-arvo: 
Puerto Baquerizo Moreno on Galápagossaarten pääkaupunki, ja saariryhmän toiseksi suurin kaupunki. Vuoden 2015 tietojen mukaan siellä asui 26 prosenttia saarten asukkaista, noin 6 560 ihmistä. Kaupunki sijaitsee San Cristóbalin saaren länsiosassa, ja se on saanut nimensä Ecuadorin presidentin Alfredo Baquerizo Morenon mukaan.
Puerto Baquerizo Morenon pinta-ala oli vuonna 2009 noin 7,38 neliökilometriä. Se oli ollut vielä vuonna 2006 noin 1,54 neliökilometriä, mutta kaupunkiin oli liitetty laivaston tukikohdan alue.
Aiheesta muualla

Kuvia tai muita tiedostoja aiheesta Puerto Baquerizo Moreno Wikimedia Commonsissa
Radion historia

Radion historia alkoi teatteriäänityksistä, joita esitettiin radiossa. Hieman myöhemmin teatteriesityksiä lähetettiin suorina esityksinä radiossa. Ensimmäinen radiokuunnelma, joka oli tehty nimen omaan radiokuunnelmaksi, julkaistiin 1924. 1930-luvulla suorien radiolähetysten tekeminen lakkasi ja kuunnelmia ryhdyttiin nauhoittamaan. Nauhoituksiin siirtyminen antoi mahdollisuuden lisätä kuunnelmiin musiikkia ja äänitehosteita. Radiotoiminta tapahtui aluksi yksin valtakunnallisten radioasemien välityksellä, joilla oli monopoliasema. Radiotoiminta vapautui kuitenkin 1980-luvulta alkaen, jonka jälkeen radiolähetykset alkoivat kaupallistua.
Radion keksimistä edelsi lennätinten kehitys. 1880- ja 1890-luvuilla tutkittiin sähkömagneettista säteilyä ja näin kehitettiin keino, jolla ääniviestejä pystyttiin lähettämään radioaaltojen avulla langattomasti. Ensimmäinen radiolaite oli nimeltään kohereeni.
Punta Helbronner

Punta Helbronner
Punta Helbronner nähtynä Pré-Saint Didieristä heinäkuussa 2009
| --- | --- |
Tyyppi:  graniitti
Sijainti:   Italia /  Ranska Italia ja Ranska
Vuoristo:  Mont Blancin massiivi, Grajiset Alpit
Korkeus merenpinnasta:  3 462 m
Helpoin reitti:  köysiratahissi
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Punta Helbronner tai Pointe Helbronner on Grajisilla Alpeilla, Italian ja Ranskan rajalla sijaitseva 3 462 metriä korkea vuorenhuippu.
Aiheesta muualla

Kuvia tai muita tiedostoja aiheesta Punta Helbronner Wikimedia Commonsissa
Punasilmälehtisammakko

| Punasilmälehtisammakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Varsinaiset sammakot Anura
Heimo::  Lehtisammakot Hylidae
Suku::  Agalychnis
Laji::  callidryas
Kaksiosainen nimi
 Agalychnis callidryas  Cope, 1862 
Katso myös
   Punasilmälehtisammakko Wikispeciesissä   Punasilmälehtisammakko Commonsissa 
Infobox OKNimi-testi OKIUCN-testi OK: 
Punasilmälehtisammakko eli punasilmäpuusammakko (Agalychnis callidryas) on lehtisammakkojen heimoon kuuluva sammakkolaji. Se on yöaktiivinen ja kasvaa 4–7 cm:n pituiseksi. Kirkkaanvihreä väritys antaa hyvän suojan lehtien seassa. Sen kyljissä on sinisiä ja keltaisia juovia. Siniset sisäreidet tulevat näkyviin vain sammakon liikkuessa. Suurissa punaisissa silmissä on pystysuorat pupillit. Punasilmälehtisammakko on erittäin ketterä kiipeilijä pitkien ja hoikkien jalkojensa ja varpaiden tarttumalevyjen ansiosta. Parittelu tapahtuu kesällä veden yllä puissa yleensä ryhmissä, jonne koiraat houkuttelevat naaraat pehmeällä kurnutuksella. Koiras kiipeää kookkaamman naaraan selkään ja pari käy vedessä, jonka jälkeen naaras laskee munat lehdille. Munat laskettuaan naaras palaa veteen ennen uutta munaerää. Viiden päivän kuluttua munista kuoriutuu nuijapäitä, jotka laskeutuvat veteen. Punasilmälehtisammakko elää melko yleisenä Keski-Amerikan sademetsissä.
Aiheesta muualla

Sammakkolampi: Punasilmälehtisammakko (Agalychnis callidryas) (Arkistoitu – Internet Archive)
Sammakkolampi: Punasilmäpuusammakko (Agalychnis callidryas) (Arkistoitu – Internet Archive)
ITIS: Agalychnis callidryas (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Nokia 9500 Communicator

| Nokia 9500 Communicator |
| --- | --- |

Julkaistu:  2004
Käyttöverkot:  EGSM 900- ja GSM 1 800/1 900
Mitat:  148 × 57 × 24 mm
Paino:  230 g
Näytön kuvatarkkuus:  640 × 200 pikseliä
Värien lukumäärä:  65 536
Muisti:  sisäinen muisti 80 Mt, MMC-muistikorttipaikka
Kamera:  640 × 480 (VGA)
Radio:  ei
Musiikkisoitin:  kyllä
Puheaika:  4,5–11,5 h
Käyttöjärjestelmä:  Symbian OS Series 80 versio 2.0
Tiedonsiirto:  GPRS, EGPRS, WLAN, Bluetooth, Infrapuna, USB 2.0
Liitännät:  Pop-Port™ -liitäntä
Infobox OKNimi-testi OK: 
Nokia 9500 Communicator on Nokian neljäs  Communicator -sarjan älypuhelin. Nokia 9500 Communicatoria edelsi Nokia 9210 Communicator/Nokia 9210i Communicator ja seurasi Nokia E90 Communicator. Versiosta julkaistiin myös ilman kameraa ja WLAN:ia tuotettu ja ulkonäöltäänkin selvästi eronnut versio Nokia 9300. Tämä ei kuitenkaan saanut lisänimeä Communicator.
Nokia 9500 Communicator on Symbian-pohjainen (versio 7.0) älypuhelin, jonka käyttöliittymänä toimii Series 80.
Tekniset tiedot > Perusominaisuudet

Suoritin: Texas Instruments OMAP (150 MHz)
Keskusmuisti: 64 Mt SDRAM
Sisäinen muisti: 80 Mt
Muistikorttituki: MMC (ostopaketissa 128 Mt, maksimikoko 1 Gt ilman päivitystä), voi vaihtaa lennossa
Paino: 230 g
Mitat: 148 × 57 × 24 mm
Tekniset tiedot > Perusominaisuudet > Ulkokansi

Alusta: Riisuttu Series 40, jossa ei voi ajaa ohjelmia.
Näyttö: TFT-nestekidenäyttö (65 536 väriä, resoluutio 128 × 128 pikseliä)
Ohjaimet: Viisisuuntainen navigointinäppäin ja numeronäppäimistö, jossa kaksi puhelinnäppäintä ja kaksi toimintonäppäintä.
Tekniset tiedot > Perusominaisuudet > Sisäpuoli

Alusta: Series 80
Näyttö: TFT-nestekidenäyttö (65 536 väriä, resoluutio 640 × 200 pikseliä)
Ohjaimet: Yhdeksänsuuntainen navigointinäppäin ja täysmittainen QWERTY-näppäimistö kahdeksalla pikanäppäimellä.
Tekniset tiedot > Kommunikaatio

EGSM 900- ja GSM 1 800/1 900 (kolmitaajuuspuhelin)
GPRS ja EGPRS (EDGE), (53,6 / 236,8 kbit/s)
WLAN (IEEE 802.11b / 11 Mb/s)
Bluetooth
Infrapuna
USB 2.0 (liitäntäkaapeli DKU-2)
Pop-Port™ -liitäntä
Firmwaret > Firmwarehistoria

06.27(00), 24-07-2006 (2 Gt muistikorttituki lisätty)
05.22(07), 03-11-2005
05.22(01), 03-06-2005
04.51(00), 04-12-2004
04.44(01), 27-10-2004
Muistikortit

MMC-muistikortit ovat yhteensopivia Nokia 9500 Communicatorin kanssa. Myyntipaketissa tulee Nokian oma, 128 Mt:n kortti. Puhelimen virallisten teknisten tietojen mukaan korttia voi vaihtaa lennosta.
| Koko   | Valmistaja   | Testatut firmwaret   | Toimiko?   | Muuta   |
| --- | --- | --- | --- | --- |
| 128Mt   | Kingston   | 5.22(01), 5.22(07)   | Kyllä   | MMC   |

| 1Gt   | A-Data   | 5.22(07), 06.27(00)   | Kyllä   | MMCMobile (RSSMMC)   |

| 2Gt   | Kingston   | 5.22(01), 5.22(07), 06.27(00)   | Ei   | MMCPlus (MMC 4.0)   |

| 2Gt   | Kingston   | 5.22(01)   | Kyllä   | MMCM/2GB   |
Ohjelmisto

Nokia 9500:n perusohjelmisto ei ole kovin laaja, mutta lisäohjelmilla puhelimen toiminnallisuus saadaan monikertaistettua. Alle on listattu joitakin lisäohjelmia.
Symbian OggPlay – Monipuolinen mediasoitin, joka tukee myös .OGG-tiedostomuotoa
PuTTY for SymbianOS – SSH-client, alkujaan 9210-ohjelma, nykyään löytyy suora S80-käännöskin
Frodo – C64-emulaattori, alkujaan 9210-ohjelma, mutta toimii myös 9500/9300-puhelimilla
Picodrive – Sega Megadrive/Genesis-emulaattori
C2Doom (Arkistoitu – Internet Archive) – Doom-peli, vaatii lisäpaketteja ja .WAD-tiedoston (paikat) toimiakseen. Tukee fullscreeniä ja moninpeliä Bluetoothin yli (4 plr, S60/S80)
ScummVM – Emulaattori LucasArtsin seikkailupeleille, vaatii alkuperäiset pelit toimiakseen
Adobe Reader for Symbian OS – Symbianin oma .PDF -lukija
Nethack – Nethack-peli, joka toimii moitteettomasti 9500:ssa vaikka lataussivu ei sitä mainitsekaan
Aiheesta muualla

Käyttöohjeet (Arkistoitu – Internet Archive)
Nokia 9500 Communicator - Tuki
Tekniset tiedot vertailtavissa.
Pohjoisesta tuulee taas

| Pohjoisesta tuulee taas Sir Elwoodin hiljaiset värit |
| --- | --- | --- |

Studioalbumin tiedot
 Äänitetty : 2001
 Julkaistu: 12. lokakuuta 2001
 Tyylilaji: pop rock
 Kesto: 52.52
 Levy-yhtiö: Herodes
Listasijoitukset
  Suomen virallinen lista: 7.
Sir Elwoodin hiljaisten värien muut julkaisut
| Pyhää kamaa 1999 | Pohjoisesta tuulee taas 2001 | Ilta illan jälkeen 2002 |
Pohjoisesta tuulee taas on suomalaisen Sir Elwoodin hiljaiset värit -yhtyeen seitsemäs studioalbumi. Se julkaistiin vuonna 2001. Kappaleessa "Muistojensa roskalaatikot" naissolistina vierailee näyttelijä Saara Pakkasvirta.
Albumi nousi Suomen virallisen listan sijalle 7.
Kappaleet

Mikä sua vaivaa (Pikku Minna II) – 4.21
Kirje kotiin – 5.29
Kekkonen – 4.55
Tyttöjen päiväkirjat – 3.09
Torkkelinmäki – 4.25
Meidän pikku kuppila (Osa 6) – 1.57
Sydän vanhanaikainen – 4.22
Muistojensa roskalaatikot – 6.57
Roskilde – 3.12
Johnny Ö – 5.38
Tolstoi – 3.52
Lasinen vuori – 4.29
Singlet

"Kekkonen" (huhtikuu 2001)
"Torkkelinmäki" (heinäkuu 2001)
"Johnny Ö." (syyskuu 2001)
"Tyttöjen päiväkirjat" (talvi 2001)
Arvostelut

Helsingin Sanomat:
Soundi:
Postitoimisto (romaani)

| Postitoimisto> Post Office.Alkuperäisteos |
| --- | --- |
Kirjailija:  Charles Bukowski
Kieli:  englanti
Genre:  kaunokirjallisuus
Kustantaja:  Black Sparrow Books
Julkaistu:  1971
Suomennos
Suomentaja:  Kristiina Rikman
Kustantaja:  WSOY
Julkaistu:  1986
Ulkoasu:  sid.
Sivumäärä:  218
ISBN:  951-0-13782-0
Löydä lisää kirjojaKirjallisuuden teemasivulta
Postitoimisto (engl. Post Office) on yhdysvaltalaisen Charles Bukowskin vuonna 1971 ilmestynyt esikoisromaani. Teoksen on suomentanut  Kristiina Rikman WSOY:lle vuonna 1986.
Romaani perustuu väljästi Bukowskin omiin kokemuksiin losangelesilaisessa postitoimistossa. Sen päähenkilö on Bukowskin alter ego Henry Chinaski, joka esiintyy useissa Bukowskin teoksissa ja elokuvassa Baarikärpänen (1987).
Juoni

Postitoimisto kertoo antisankari Henry Chinaskin vaiheista hänen työskennellessään Yhdysvaltain postilaitoksella. Chinaski on alkoholisoitunut, työtä vieroksuva uhkapeluri ja naistenmies, joka omien sanojensa mukaan joutui erehdyksessä postitoimistolle.
Chinaski purjehtii vuosien lävitse poukkoillen eri ihmissuhteista toisiin; ainoina pysyvinä elementteinä hänen elämässään ovat raskaan postityön lisäksi melankolinen ja itsetuhoinen maailmankuva, alkoholi, ravihevoset ja naiset.